Lav et referat af nedenstående tekst:

Tekst:
En 65-årig mand er lørdag aften anholdt og sigtet for natten til lørdag at have voldtaget en 17-årig pige. Anmeldelsen om den formodede voldtægt modtog Nordjyllands Politi lørdag formiddag. Voldtægten er ifølge pigen sket på en adresse i Nørresundby-området og er sket i forbindelse med en social sammenkomst, hvor såvel pigen som den nu anholdte deltog. Det lykkedes da også politiet efter få timer at have så meget overblik over situationen, at man lørdag aften kunne anholde den formodede gerningsmand. Den 65-årige er lørdag aften til afhøring hos politiet, og det er fortsat uvist, hvordan han stiller sig til sigtelsen om, at han skulle have voldtaget en 17-årig pige i et lejlighedskompleks i Nørresundby. Ifølge politiets oplysninger kender de to hinanden igennem et socialt fællesskab og er ikke i familie. Politiet ransagede lørdag eftermiddag gerningsstedet i Nørresundby, hvor man blandt andet sikrede sig tekniske beviser i sagen. Nordjyllands Politi vil i løbet af søndag morgen tage stilling til, hvorvidt den 65-årige skal fremstilles i grundlovsforhør eller ej.

Referat:
Nordjyllands Politi har lørdag aften anholdt en 65-årig mand og sigtet ham for voldtægt af en 17-årig pige.